CELEX: 62011CA0192
Language: da
Date: 2012-01-26 00:00:00
Title: Sag C-192/11: Domstolens dom (Syvende Afdeling) af 26. januar 2012 — Europa-Kommissionen mod Republikken Polen (Traktatbrud — direktiv 2009/147/EF — beskyttelse af vilde fugle — rækkevidden af beskyttelsesordningen — undtagelser til de i direktivet fastsatte forbud)

10.3.2012   
            
            
               DA
            
            
               Den Europæiske Unions Tidende
            
            
               C 73/6
            
         Domstolens dom (Syvende Afdeling) af 26. januar 2012 — Europa-Kommissionen mod Republikken Polen
   (Sag C-192/11) (1)
   
   (Traktatbrud - direktiv 2009/147/EF - beskyttelse af vilde fugle - rækkevidden af beskyttelsesordningen - undtagelser til de i direktivet fastsatte forbud)
   2012/C 73/10
   Processprog: polsk
   
      Parter
   
   
      Sagsøger: Europa-Kommissionen (ved K. Herrmann og S. Petrova, som befuldmægtigede)
   
      Sagsøgt: Republikken Polen (ved M. Szpunar, som befuldmægtiget)
   
      Sagens genstand
   
   Traktatbrud — tilsidesættelse af artikel 1, 5 og artikel 9, stk. 1 og stk. 2, i Europa-Parlamentets og Rådets direktiv 2009/147/EF af 30. november 2009 om beskyttelse af vilde fugle (EUT L 20, s. 7) — anvendelsesområde — beskyttelsen begrænset til alene at omfatte fuglearter, der lever på det nationale område — ukorrekt fastlæggelse af betingelserne for undtagelse fra de i direktivet fastsatte forbud
   
      Konklusion
   
   
               1)
            
            
               Republikken Polen har tilsidesat sine forpligtelser i henhold til artikel 1, 5 og artikel 9, stk. 1 og stk. 2, i Europa-Parlamentets og Rådets direktiv 2009/147/EF af 30. november 2009 om beskyttelse af vilde fugle, idet den ikke har truffet de nationale bevaringsforanstaltninger for alle de vilde fuglearter, der har deres naturlige ophold på medlemsstaternes område i Europa, og som nyder beskyttelse i henhold til dette direktiv, og ligeledes ikke korrekt har defineret betingelserne for fritagelse for de forbud, der er fastsat ved dette direktiv.
            
         
               2)
            
            
               Republikken Polen betaler sagens omkostninger.
            
         
      (1)  EUT C 211 af 16.7.2011.